แรงซื้อหุ้น “กลุ่มเปิดเมือง” ดัน SET ปิดบวก 15 จุด
SET ปิดบวก 15 จุด รับแรงซื้อกลุ่มเปิดเมือง หลังคาดเศรษฐกิจไทยฟื้นตัวหลังเปิดเมืองและเปิดประเทศ ให้แนวต้าน 1,665-1,670 จุด แนวรับ 1,640-1,645 จุด
SET ปิดบวก 15 จุด รับแรงซื้อกลุ่มเปิดเมือง หลังคาดเศรษฐกิจไทยฟื้นตัวหลังเปิดเมืองและเปิดประเทศ ให้แนวต้าน 1,665-1,670 จุด แนวรับ 1,640-1,645 จุด
30 พ.ค. 2565

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้ปรับตัวขึ้นตามทิศทางเดียวกับตลาดหุ้นอื่นในภูมิภาค รับแรงหนุนจากความคลายกังวลตัวเลขเงินเฟ้อได้ผ่านจุดสูงสุดไปแล้ว หลังจากสหรัฐฯประกาศตัวเลขดัชนีราคาผู้บริโภค (Core PCE) เดือนเม.ย.ออกมาเริ่มเห็นการชะลอตัวลง ทำให้ตลาดผ่อนคลายแรงกดดันการเร่งขึ้นอัตราดอกเบี้ยแรงๆเริ่มลดลง และอัตราผลตอบแทนพันธบัตรรัฐบาลสหรัฐฯ (Bond yield) 10 ปี ได้ปรับลดลงมาที่ 2.75% หนุนต่อตลาดหุ้น และทำให้เงินไหลกลับเข้ามาเก็งกำไรในสินทรัพย์เสี่ยง
ขณะที่ปัจจัยในประเทศยังเป็นปัจจัยที่ช่วยหนุนต่อตลาดหุ้นไทยได้ต่อเนื่อง จากการฟื้นตัวของเศรษฐกิจหลังการเปิดเมืองและเปิดประเทศ ซึ่งหนุนหุ้นกลุ่มที่เกี่ยวข้องกับการท่องเที่ยว และการบริโภค ปรับตัวขึ้น และมีแรงซื้อเข้ามาค่อนข้างมาก สะท้อนภาพความมั่นใจในการฟื้นตัวของเศรษฐกิจ
สำหรับแนวโน้มตลาดหุ้นไทยพรุ่งนี้มองว่าดัชนีปรับตัวขึ้นมาค่อนข้างมากหลัง และขึ้นมาทดสอบระดับแนวต้าน 1,650 จุดได้ อาจจะมีแรงขายทำกำไรออกมาบ้าง ทำให้ดัชนีย่อตัวลงมาได้ในระยะสั้น และแกว่งตัวไซด์เวย์เพื่อรอปัจจัยใหม่ โดยปัจจัยที่ติดตามมีการประชุมสุดยอดผู้นำยุโรปที่มีถึงสิ้นเดือนพ.ค.นี้ จะมีมาตรากรคว่ำบาตรรัสเซียออกมาเพิ่มเติมอย่างไร และพรุ่งนี้จะมีการปรับลดน้ำหนักหุ้นเข้าออก MSCI Rebalance ซึ่งได้รับข่าวไปแล้ว
โดยให้แนวต้าน 1,665-1,670 จุด แนวรับ 1,640-1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 4,239.84 ล้านบาท ปิดที่ 69.50 บาท เพิ่มขึ้น 0.50 บาท
PTT มูลค่าการซื้อขาย 2,309.29 ล้านบาท ปิดที่ 38.00 บาท เพิ่มขึ้น 0.50 บาท
PTTEP มูลค่าการซื้อขาย 1,763.32 ล้านบาท ปิดที่ 165.50 บาท ราคาไม่เปลี่ยนแปลง
KBANK มูลค่าการซื้อขาย 1,499.15 ล้านบาท ปิดที่ 148.00 บาท เพิ่มขึ้น 1.50 บาท
BDMS มูลค่าการซื้อขาย 1,494.81 ล้านบาท ปิดที่ 25.50 บาท ราคาไม่เปลี่ยนแปลง